Namanganda “prava”si yo‘q yigit boshqargan Nexia beton to‘siqqa urilib ag‘darildi

Namangan shahar G‘irvonsoy ko‘chasida Nexia-2 beton to‘siqqa urilib ag‘darildi. Bu haqda viloyat YHXB xabar berdi.

Ma’lum qilinishicha, voqea 19-mart kuni soat 01:30 larda yuz bergan. 1998-yilda tug‘ilgan, haydovchilik guvohnomasiga ega bo‘lmagan fuqaro Nexia-2’ni Davlatobod—Toshbuloq yo‘nalishida boshqarib borayotib, harakat xavfsizligini ta’minlay olmay yo‘l o‘rtasidagi beton to‘siqqa chiqib ketishi oqibatida ag‘darilgan.
Buning oqibatida avtomashina salonida bo‘lgan 1995-yilda tug‘ilgan yo‘lovchi o‘ng yuz yumshoq to‘qimasi lat yeyishi tashxisi bilan shifoxonaga murojaat qilgan.

Mazkur holat bo‘yicha shahar IIO FMB huzuridagi TB tomonidan tergovga qadar surishtiruv harakatlari olib borilmoqda.